medieval-data/medieval-letters huggingface dataset:
XVI.  Heinricus V. imp. Ottonem ad conventum Spirensem invitat.   (Circa ann. 1116.)
Author: Otto Bambergensis
Date:  [ob] [Sueviae Fridericum] [Godefridum comitem]

HEINRICUS D. G. R. I. Aug., OTTONI Babenbergensium dilecto episcopo, gratiam abunde et omne bonum.

Roma nostri nuntii rediere, et Dei gratia ex parte maxima nobis laeta et prospera retulere. Mandant etiam nobis nostri fideles quod tempus habemus acceptabile, ut Romanae sedi et reipublicae consulamus. Quapropter necessario nostros principes convocamus, ut inde, sicuti justum est, eorum consilium et auxilium habeamus. Ad quod plurimum indigemus tuae fidei praesentia et tui consilii prudentia, quoniam et te corde tenus diligimus, et tibi de omni honore nostro prout nobismetipsis indubitanter confidimus. Confidenter igitur et intime rogamus tuam dilectionem, ut die Veneris post proximum festum S. Mariae venias ad nos Spiram, et ibi super his, tuo et aliorum nostrorum principum consilio, ad Dei honorem et regni et Christianae pacis statum tractabimus. Et hilariter facias hoc sciens, quod te cito dimittemus. Et hoc libenter tibi parceremus, nisi tam alti negotii nos urgeret instantia. Praeterea mandamus tibi, ut mittas pro comite N. quem tibi commisimus, et eum nobis repraesentes. negligentia, eadem quidem, quae et caeteris ejusdem concilii neglectoribus, vobis quoque injuncta esset sententia, scilicet vel divini officii suspensio vel a communione corporis et sanguinis Dominici formidanda interdictio; nisi nostrae petitionis diligentia hoc praevenisset, et eximia sanctitatis vestrae reverentia, ne id fieret, apud Ecclesiam promeruisset; quibus simul concurrentibus causis et cooperantibus hoc tandem obtinuimus, ne quid severitatis vestra subiret dilectio, cujus hactenus in Ecclesia valuisset devotio. Dignum nimirum arbitratus sum, in omnibus honori vestro et reverentiae parcendum, et pro posse loco et tempori providere et consulere, cum sanctitatis vestrae dilectio beata magno se devotae charitatis nobis obligaverit munere. De caetero, sicut in mandatum accepimus, denuntiamus ut ad concilium v. Kalendarum Augusti Fridislariae a praedicto legato celebrandum indubitanter veniatis, ne et hujus mandati neglector effectus, austerioris sententiae decretum, mea petitione nil amplius praevalente, vobis indicatis. Praeterea ducem et confratrem ejus, et G. Palatinum et reliquos complices eorum in praedicto concilio excommunicatos noveritis. Litteras etiam nostras, rogamus ut fratribus nostris, Pragensi scilicet et Moraviensi episcopis dirigatis.
XVII.  Adalberti ep. Moguntini ad Ottonem Bambergensem litterae de ejus absentia a synodo Coloniensi conquerentes.   (Anno 1118.)
Author: Otto Bambergensis

Reverentissimo Bambergensium episcopo, A. Moguntinae sedis minister indignus, fraternae dilectionis et orationis inviolabile pignus.

Quod proxime dominus Praenestinus Romanae Ecclesiae legatus nobis apostolica auctoritate denuntiaverat, nostra quoque diligentia per omnia Romanae auctoritati subdita solertim impleverat, denuntians et vobis sub eadem auctoritate et nostra, uti ad concilium Coloniae celebrandum vestra veniret praesentia. Sed quia nescio qua praetermissum fuerit

Notes: (a. 1118,)
XIX.  Notitia de eadem fundatione, et collatione juris parochialis.  [Ex eodem archivo.]
Author: Otto Bambergensis

Noverit, tam nostrae collegium aetatis quam successio totius posteritatis, qualiter Babenbergensis episcopus Otto coenobium Michelveldense in honore S. Joannis evangelistae fundaverit, et per varios reditus sumptibus suis quacunque quaesitos pro posse ac nosse ditaverit. Qui etiam magnae devotionis affectum eidem loco exhibere cupiens, ut ab omnibus comprovincialibus liberius frequentaretur, contulit ei confessionis, communionis, baptismi et sepulturae commoditatem secundum arbitrium abbatis, annuente Regelone parochiano Veldense.

Data in fundo ejusdem ecclesiae Michelveldensis, praesentibus et aure tractis his testibus, Eberhardo praeposito et Egilberto majoris ecclesiae decano, Sefrido capellano, Regilone, parochiano de Velden, Wernhero capellano et aliis quampluribus. Anno Dominicae Incarnationis 1120, indictione XII, II Non. Maii, actum feliciter.
XX.  Idem Otto parochiam Michelfeldensem erigit.  [Ex archivo monasterii.]  (Anno 1121, Nov. 6.)
Author: Otto Bambergensis

Notum sit omnibus Christi fidelibus, tam praesentibus quam futu ris, quantum utilitatis omnibus conferat, qui in aedificandis monasteriis laborat. Et quia voluntatis nostrae est ut omnimodis quieti et prosperitati Deo servientium provideamus, maxime tamen in illis locis decet nos eniti, ubi laboris nostri diligentia vel sumptuum necessaria aut praediorum subsidia constant. Inter caetera autem quoniam et Michelveldensis coenobii locus quasi quoddam insigne ad monimentum nostri laboris refulget, ob amorem ipsius quem Dominus Jesus Christus speciali praerogativa castitatis dilectionis suae praeconio fecerat dignum, eumdem locum ipsi specialiter dedicavimus. Quia autem propositi nostri est locum ipsum exaltare et amplificare in omnibus, ita videlicet, ut tam praesentibus quam supervenientibus in longinquum consulamus, ecclesiam S. Leonhardi, a quodam capellano nostro Heroldo nomine constructam ipsique monasterio adjacentem, auctoritate nostra eidem monasterio tradidimus.

Ut autem ampliori dilectionis studio locus ipse frequentetur ab omnibus, statuimus ut omnium adjacentium villarum populi, quae et ipsius monasterii juris sunt, in eadem ecclesia omnia Christianae fidei instituta ab eo, cui permiserit abbas, accipiant. Ad majorem itaque firmitatem horum omnium, ne quis imposterum adversarius haec infringere et infirmare conetur, banno firmamus, et sigilli nostr impressione signamus. Affuerunt autem testes horum omnium Heroldus canonicus majoris ecclesiae, Wernherus de Erhinbach, Sefridus capellanus; ministeriales episcopi Ezzo de Burgelin, Stercher de Muchindorf, Eberhard de Lapide, Wolfram de Zudinruit, Hadmar de Dornhach, Heinricus de Churtinruit, Hartwicus de Plez, Sigbot de Turndorf, Erchenbertus de Hanbach. Anno Dominicae Incarn. 1121, indict. XIV, VIII Idus Novembris actum feliciter.
XXI.  Adelberti II ep. Monguntini acres litterae ad Ottonem ob ejus absentiam a synodo.   (Anno 1122.)
Author: Otto Bambergensis

ADELBERTUS Dei gratia sanctae Moguntinae Ecclesiae, licet indignus et humilis, minister, OTTONI dilecto et venerabili fratri suo Babenbergensi episcopo, fraternam in Domino dilectionem et orationes.

Fraternitatem vestram coram Deo et hominibus hactenus laudabiliter vixisse, et contra haereticos tempore hujus schismatis plurimum desudasse pro Ecclesia, nulli pene dubium est. Quanto igitur zelum vestrum erga Deum et Ecclesiam ferventiorem dudum esse cognovimus, tanto magis nunc miramur, quod tamen salva fraterna charitate dicimus, vos Deo et Ecclesiae minus devotum existere, et quodammodo refrixisse, cum jam magnum ostium nobis apertum sit recuperandae unitatis ecclesiasticae, cum jam bonum certamen nostrum Domino cooperante pervenerit ad finem, et nunc quammaxime nobis et omnibus orthodoxis summopere satagendum sit, ut quod dudum a nobis est incohatum bene, votivum in Dei nomine sortiatur effectum. Dilectioni vestrae pridem significavimus ut sanctae apostolicae saedis legato et fratribus nostris coepiscopis vestris, ac caeteris catholicis principibus in loco, qui dicitur Plefeld, occurrere velletis, et Wirzeburgensis episcopi una nobiscum interesse ordinationi. Ad quam utique prompto et alacri animo etiam non rogatus venire debueratis, non solum quia coepiscopus, sed etiam quia concivis vester est et jure propinquitatis ipsum quodammodo familiarius et specialius diligere debetis. Sed quia venire neglexistis, dominus cardinalis usque ad satisfactionem a divino officio caeteris consentientibus vos suspendere voluit. Nos autem pro singulari amore et reverentia veriti ne quid durius contra vos diffiniri deberet, vix obtinuimus. Nunc itaque fraternitatem vestram rogamus, et ex auctoritate domini papae et apostolicae sedis legati et nostra praecipimus, ut universali concilio in Navitate sanctae Dei Genitricis Moguntiae celebrando omni amputata occasione vestram exhibeatis praesentiam, ut ibi et domini papae legationem cognoscatis, et de statu Ecclesiae una nobiscum in commune consulatis. Si qui vero episcoporum huic sancto concilio interesse neglexerint, sciant se ex auctoritate domini papae et apostolicae sedis legati et totius concilii synodali sententia, qua hujusmodi praesumptores feriendi sunt modis omnibus subjacere.
XXIII.  Ottonis episcopi traditio ad monasterium S. Michaelis.   (Ante an. 1123.) [  Ex diplomatario monasterii.  ]
Author: Otto Bambergensis

In nomine sanctae et individuae Trinitatis. Otto Dei gratia episcopus.

Quia facile res in oblivionem ducuntur, quorum origo nescitur, debet earum series litteris imprimi, ne per succedentia tempora ipsarum memoria mentibus hominum possit elabi. Quapropter praesentis chartae pagina omnibus, tam praesentibus quam futuris, significare volumus qualiter praedium in Altenholfeld de manu Adeloldi Walpotonis in ditionem nostram cesserit, vel in quos usus a nobis deputatum sit, ne per ignorantiam rei gestae liceat cuiquam in posterum vel aliud hinc aestimare, vel minus forsitan utiliter aliquid inde disponere. Udalricus Walpoto cum exigentibus culpis suis anathematis vinculo innodari meruisset, in brevi exhinc sub ipsa excommunicatione praesentem vitam finivit: qui, cum adhuc viveret, cum fratre suo Adeloldo disposuerat ut de bonis suis pro remedio animae suae ad coenobium Sancti Michaelis in montem daretur praedium Damesdorf, ubi ecclesia sita est, atque molendinum cum aliis duobus mansis in Dalenvelt, ut post obitum suum sepulturam ibidem ipse consequeretur, et fratres devotius in communicatione orationum et eleemosynarum suarum ejus memoriam haberent. Defunctus autem cum propter excommunicationis sententiam sepeliri non permitteretur, frater ejus Adeloldus nos adiit, et accepto consilio praedium Altenholfeld libero et absoluto jure possidendum nobis tradidit, quatenus et sibi beneficium fratris eidem mortuo fratri sepulturam soluto banni vinculo impetraret. Obtinuit ergo quod voluit, sed a monasterio Sancti Michaelis oblationem, quam frater disposuerat, subtrahere sibi retinuit. Nos autem praedium nobis traditum possessivo jure sub potestatem et dominium nostrum redegimus, et habita postmodum deliberatione ad altare Sancti Michaelis sine omni contradictione donavimus, ut lumen unum continuum perpetuo exinde habeatur ibi, ut et nobis lumen perenne Dominus cum sanctis suis concedere dignetur. Sane curam et defensionem ipsius allodii Walthero de Streitberg ea conditione commisimus, ut non advocati jure sed defensoris pietate rusticis praeemineat, nulla eos vi opprimendo aut iniqua exactione laedendo. Testes hujus rei sunt Eberhardus praepositus, Egilbertus decanus, Udalricus custos, Tuto scholasticus, Reginboto comes, Storkerus comes, Arnoldus de Chunstatt, Ezzo de Willhalmerstorf, Billinc de Memenstorf, et alii multi.
XXIV.  Callisti II PP. litterae ad Ottonem Bamberg. ep. quibus monasteria ab ipso constructa confirmat.   (Anno 1123, April. 3.)
Author: Otto Bambergensis
Date:  [ al. charissime]

Callistus episcopus . . . venerabili fratri Ottoni Babenbergensi episcopo S. et A. B.

Bonis fratrum nostrorum studiis non solum favere, sed ad ea ipsorum etiam debemus animos incitare. Tuis igitur reverendissime et venerabilis frater Otto Babenbergensis episcope, supplicationibus inclinati monasteria sancti Joannis Baptistae in Regnisdorf, sancti Joannis evangelistae in Michelinvelt, Sancti Jacobi in Entisdorf, Sancti Laurentii martyris in Vrowa, Sancti Georgii martyris in Bruviningen, quae ipse propriis sumptibus construxisti, et Babenbergensi Ecclesiae conferens apostolicae sedis roborari munimine quaesivisti, in beati Petri ejusque Romanae ecclesiae protectione suscipimus contra pravorum hominum nequitiam defensanda, Statuimus enim ut possessiones, praedia et omnia bona, quae et fraternitas tua eisdem monasteriis divini amoris intuitu contulit, quaeque aliorum fidelium justa oblatione concessa sunt, aut in futurum juste legaliterve acquiri vel offerri contigerit, firma eis et illibata Domino auctore permaneant. Ordinationes sane abbatum vel monachorum suorum a catholicis episcopis dioecesanis accipiant. Rerum vero ipsorum monasteriorum curam et administrationem in tua tuorumque successorum potestate manere censemus. Nulli itaque hominum facultas sit eadem monasteria temere perturbare, aut eorum possessiones auferre vel ablatas retinere, minuere, vel temerariis vexationibus fatigare, sed. omnia integre conserventur eorum, pro quorum sustentatione et gubernatione concessa sunt, usibus omnimodis profutura. Si qua igitur ecclesiastica saecularisve persona etc. Scriptum per manum Gervasii scriniarii regionarii et notarii sacri palatii. Datum Laterani per manum Hugonis sanctae Romanae Ecclesiae subdiaconi, III non. April, indict. I, Incarn. Dnicae an. 1123, pontificatus autem Dni Calixti sedi pp. anno quinto.
XXV.  S. Ottonis Bamb. ep. epistola encyclica ad abbates et praepositos monasteriorum, quae ipse aut fundavit aut restituit, quos ad officium suum exsequendum cohortatur.   (Circa an. 1123.) .
Author: Otto Bambergensis
Date:  [seu Liugero]

Otto Dei gratia Babebergensis Ecclesiae minister humilis, venerabili fratri Wulframo abbati coenobii S. Michaelis, Wigando Tharisiensi, Baldewino Banzensi, Eggehardo Uraugiensi, Imbriconi Michelveldensi, Walchuno de Enthisdorf, Eriboni de Pruveningen, Friderico de Gengenbach, Eberhardo Scuturensi, Ottoni Steinensi, Lingerio de Regenstorf, Ingramo de Arnolstein, praeposito de Clunicken, praeposito de Hosterhoven, et omnibus sub ipsis pie conversantibus, salutem et perseverantem in Dei voluntate famulatum.

Cum primum curae pastoralis regimem, quamvis indigni, suscepimus, monasteria Ecclesiae nostrae subdita qualiter in monastica religione disposita essent, diligenter attendimus, sed omnia a disciplinae suae rigore nimis resoluta invenimus. Quod moleste ferentes ac dispensationi nostrae incautum existimantes, diu multumque laboravimus fusis ad Deum precibus, ut per divinam providentiam, quae in sui dispositione non fallitur, hoc mutaretur in melius. Tandem Deus virtutum, cujus est totum quod est optimum, vota respiciens humilium, in omnibus monasteriis nostris religionis praestitit augmentum, quia vos gregi suo pastores idoneos elegit, ac fratrum vestrorum numerum in sancta conversatione multiplicavit; quod in vicino S. Michaelis monte ostenditur, quia dum non plus quam viginti fratres et eosdem sub tenui disciplina invenimus, jam Deo gratias plus quam septuaginta ibi cernimus, absque his qui honeste conversantur extrinsecus. Unde nos non mediocriter laetificati omnes vos praelatos ac subditos in charitate sancta appellamus, omnium pedibus humiliati in Deo et propter Deum obsecrantes, ut digne ambuletis vocatione qua vocati estis, et religionis vestrae ac spiritualis disciplinae rigorem alii succedentes aliis haereditario jure in longitudinem dierum conservetis. In memoriam igitur tam salubris exhortationis addimus decretum nostrae episcopalis confirmationis dirigendum, transcribendum, relegendum singulis monasteriis; monasticae religionis spiritualem militiam Deo placitam, hominibus acceptam, celebrem angelis, terribilem hostibus, ut jam per omnia caenobia nostra sub auctoritate Spiritus sancti renovavimus, instituimus, sic deinceps integram illibatamque perseverare, sancimus atque decernimus, commendantes eam sub testimonio Christi et Ecclesiae vobis electis rectoribus ac dilectis fratribus, per vos nihilominus commendandum omnibus vestris successoribus. De caetero in nomine Domini vobis benedicimus; testis enim mihi est Deus quomodo cupiam omnes vos in Christi visceribus. Amen.
XXVI.  Boleslai III Poloniae ducis litterae, quibus S. Ottonem Bamberg. ad conversionem Pomeraniae invitat.   (Circa ann. 1123.) [  Anselmus Meiller in Vita S. Ottonis, p.  106.]
Author: Otto Bambergensis

Domino suo et Patri amantissimo Ottoni venerabili episcopo, Bolezlaus dux Polonorum filialis obsequii humilem devotionem.

Quia in diebus juventutis tuae apud patrem meum decentissima te honestate conversatum memini, et nunc quoque Dominus tecum est, firmans te et benedicens tibi in omnibus viis tuis, si tuae non displicet dignitati, veteres tecum renovare animo sedet amicitias, tuoque consilio simul et auxilio uti ad Dei gloriam promovendam ipsius gratia coadjuvante. Nosti enim, ut arbitror, quomodo Pomeranorum cruda barbaries non mea quidem sed Dei virtute humiliata sociari Ecclesiae per baptismi lavacrum, seque admitti petivit. Sed ecce per triennium laboro, quod nullum episcoporum vel sacerdotum idoneorum mihique affinium ad hoc opus inducere queo. Unde quia tua sanctitas ad omne opus bonum prompta et indefessa praedicatur, rogamus, Pater amantissime, non te pigeat, nostro comitante servitio, pro Dei gloria tuaeque beatitudinis incremento id laboris assumere. Sed et ego tuae paternitatis devotus famulus impensas omnes et socios itinerum et linguae interpretes et coadjutores presbyteros, et quaecunque necessaria fuerint, praebebo. Tu tantum, sanctissime Pater, venire dignare.
XXVII.  Callixtus II PP. omnia instituta S. Ottonis confirmat.   (Anno 1124, April. 13.)
Author: Otto Bambergensis

Callixtus . . . venerabili fratri Ottoni Babebergensi episcopo. . . .

Sanctorum Patrum praeceptis et canonicis sanctionibus demonstratur, quod pradia et possessiones ecclesiarum, quae vota fidelium, pretia peccatorum et pauperum patrimonia non immerito nuncupantur, vendi vel alienari non debeant. Quae enim divinae majestatis obsequio et coelestium secretorum usui sunt dicata, non decet in alienum jus redigi et in alterius servitii formam transmutare. Nempe ut beati Symmachi verbis loquamur, possessiones, quas unusquisque Ecclesiae proprio dedit aut reliquit arbitrio, alienari quibuslibet titulis aut distractionibus vel sub quocunque argumento non patimur. Ea propter nos tuis justis postulationibus annuentes, mansos, qui episcopalis mensae tuae servitio dediti sunt, in eodem statu, in quo bene a te dispositi cognoscuntur, futuris temporibus permanere praesentis scripti nostri confirmatione sancimus, statuentes ut nulli successorum tuorum vel alicui hominum liceat eos vendere, sive in laicorum beneficium tradere, aut in usus alios commutare; sed sicut a te dispositum est, de unoquoque praedictorum mansorum denarius unus annis singulis Babebergensi Ecclesiae pro anima imperatoris Henrici fundatoris ejus ad concinnanda luminaria conferatur. Abbatias vero et regulares canonias per industriam tuam in religionis ordine stabilitas, et alia a te recte constituta nulli hominum facultas sit in posterum immutare. Si quis autem contra hanc nostram confirmationem venire temerario ausu praesumpserit, excommunicationis vinculo subjaceat. Data Laterani Idib. Aprilis, indictione secunda.
XXVIII.  Narratio de S. Ottonis Bamb. ep. apostolatu in Pomerania.   (Anno 1124.)
Author: Otto Bambergensis

Anno Dominicae Incarnationis millesimo centesimo vicesimo quarto, indictione secunda, Callixto papa secundo Romanae sedi praesidente, Otto Dei gratia Babenbergensis Ecclesiae octavus episcopus, igne divini amoris succensus, et praedicti apostolici auctoritate assensuque roboratus partes Pommeranorum paganorum cum quibusdam civitatibus terrae Lutitiae aggressus est, ut eos ab errore gentilitatis revocaret, et ad viam veritatis agnitionemque Christi filii Dei perduceret, quibus Domino opitulante conversis et baptizatis ecclesias construxit et consecravit.

Deinde juxta SS. Patrum instituta haec eos servare docuit, scilicet, ut sexta feria abstineant a carne et lacte more Christianorum, Dominico die vacent ab omni opere malo, et ad ecclesiam divinum officium audituri veniant, ibique orationibus studiosi insistant, solemnitates Sanctorum cum vigiliis secundum quod eis indicatum fuerit omni diligentia observent, sacrosanctam Quadragesimam jejuniis, vigiliis, eleemosynis et orationibus diligentissime observare studeant, infantes suos in sancto Sabbato Paschae et Pentecostes cum candelis et cappa, quae dicitur vestis candida, et patrinis comitantibus ad baptismum deferant, eosque veste innocentiae indutos per singulos dies usque in diem octavam ejusdem Sabbati ad ecclesiam deferant, et celebrationi divini officii interesse satagant. Hoc etiam districta redargutione prohibuit ne filias suas necarent, nam hoc nefas maxime inter eos vigebat, ne etiam filios suos aut filias ad baptismum teneant, sed sibi patrinos quaerant, patrinis etiam fidem et amicitiam ut carnalibus parentibus servent. Interdixit etiam ne quis commatrem suam ducat in uxorem, neque propriam cognatam suam usque in sextam et septimam generationem, et unusquisque contentus sit una uxore, ne sepeliant mortuos Christianos inter paganos in silvis aut in campis, sed in coemeteriis, sicut mos est omnium Christianorum, ne fustes ad eorum sepulcra ponant, omnem ritum et pravitatem paganismi abjiciant, domos idolorum non construant, pythonissas non adeant, sortilegi non sint, ne quid etiam immundum comedant, non morticinum, non suffocatum, non idolothytum, neque sanguinem animalium; ne communicent paganis, ne cibum aut potum cum eis aut in vasculis eorum sumant, ne in his omnibus consuetudinem paganismi repetant. Injunxit etiam eis ut dum sani sint, veniant ad sacerdotes Ecclesiae, et confiteantur peccata sua; in infirmitate autem vocent ad se presbyteros, ac pura confessione expiati corpus Domini accipiant. Instituit etiam ut de perjuriis, de adulteriis, de homicidiis et caeteris de criminalibus secundum canonica instituta poenitentiam agant, et in omni Christiana religione et observatione obedientes sint, et ut mulieres post partum ad ecclesiam veniant, et benedictionem a sacerdote, ut mos est, accipiant.
XXIX.  S. Otto confirmat donationem Michelfeldensi coenobio factam.   (Anno 1125, Martio.) [  Ex archivo monasterii.  ]
Author: Otto Bambergensis

Notum sit omnibus scire volentibus, qualiter Karolus de Smalenahe super altare Sancti Joannis evangelistae Michelfeldensi coenobio mansum cum molendino in quodam municipio See nuncupato, quod allodium, quia ipse primus inter laicos hunc locum dotavit, sibique sepulturam inibi procuravit, banni obligatione Otto episcopus Bambergensis eidem coenobio stabilivit, sigillique sui impressione munivit ipsa die qua ipsum per se corpus illius inibi sepulturae tradidit. Hujus rei testes sunt Ezzo de Burgeline, Starcher de Mutechendorf, Wolfram de Zudenruit, Hademar de Dornbach, Sigeboto de Turndorf, Erchenbrecht de Hannebach, Gelphrad de Chungesteine.